open-index/open-wikipedia-markdown huggingface dataset:
غلام محمد (جہلم کا باشندہ)

**غازی غلام محمد** عرف سائیں گام ایک نعت خوان اوربرطانوی ہندوستان (موجودہ پاکستان) کے شہر جہلم کے رہائشی تھے۔

## واقعہ
27 مئی 1937ء کو عید میلاد النبی کا جلوس نکلا ہوا تھا اس جلوس میں ایک دیہاتی گدھے پر سوار تھا جسے دیکھ کر جہلم کے سنت سنگھ بزار اورشام سنگھ نے بطور گستاخی اس گدھا سوار کی طرف اشارہ کرتے ہوئے کہا "یہ نبی کی سواری جا رہی ہے" غازی غلام محمد سے یہ گستاخی برداشت نہ ہوئی اور موقع ملتے ہی 30 مئی 1937ء کے دن سنت سنگھ بزار کو جہلم شہر میں اس کی کپڑے کی دکان پر قتل کر دیا۔ ان پر قتل کا مقدمہ چلا، عدالت میں آپ نے بخوشی اعتراف قتل کیا جس کی پاداش میں انھیں 2 دسمبر 1937ء بمطابق 27 رمضان 1356ھ بروز جمعرات پھانسی ہوئی ان کا مزار بلال ٹاؤن جہلم میں واقع ہے۔

## حوالہ جات

زمرہ:1937ء کی وفیات
زمرہ:برطانوی ہند سے سزائے موت بذریعہ پھانسی پانے والے
زمرہ:بھارتی قاتل
زمرہ:پنجابی شخصیات
زمرہ:جہلم کی شخصیات
زمرہ:نعت خوان
غازی اللہ دتہ

**غازی اللہ دتہ شہید** کشمیری خاندان کا ایک مسلمان جو گجرات کے علاقے کنجاہ میں رہتا تھا۔ اس نے ایک سکھ تھانیدار کو محمد صلی اللہ علیہ و آلہ و سلم سے متعلق گستاخی کے الزام مین قتل کر دیا تھا۔
## واقعہ
1938ء 1357ھ میں کنجاہ کے ایک سکھ تھانیدار نے محمد صلی اللہ علیہ و آلہ و سلم کی شان میں اسلامی نکتہ نظر سے گستاخانہ کلمات کہے اللہ دتہ نے غیرت ایمانی اور آقائے دو جہاں کی محبت میں اسے کلہاڑی سے وار کر کے اس کا کام تمام کر دیا اس کی سزا میں وہ پھانسی کے سزاوار ٹھہرے اور جنت الخلد ٹھکانہ ہوا ۔
## مزار
1357ھ 1938ء میں کنجاہ سے شمال مشرق کی جانب انھیں دفن کیا گیا جہاں ان کی قبر پر مزار تعمیر کرایا گیا اور ساتھ ایک مسجد بھی تعمیر کی گئی جو ’’مسجد غازی صاحب‘‘ کے نام سے مشہور ہے۔

## حوالہ جات

زمرہ:1938ء کی وفیات
زمرہ:برطانوی ہند سے سزائے موت بذریعہ پھانسی پانے والے
زمرہ:بھارتی قاتل
زمرہ:پنجابی شخصیات
زمرہ:ضلع گجرات کی شخصیات
زمرہ:مسلمان شہدا
عامرعبدالرحمن چیمہ

**عامرعبدالرحمن چیمہ** رحمۃ اللہ علیہ 4 دسمبر 1977ء کو اپنے ننھیال خافظ آباد میں پیدا ہوئے جبکہ آپ کے والد پروفیسر نذیر احمد چیمہ کا آبائی گھر ساروکی چیمہتحصیل وزیرآباد ضلع گوجرانوالہ ہے عامر عبد الرحمن رحمۃ اللہ علیہ ان کے اکلوتے بیٹے جبکہ تین بیٹیاں ہیں۔ اعلیٰ تعلیم کے لیے آپ مینشن گلاڈباخ یونیورسٹی آف اپلائیڈ سائنسز جرمنی میں زیر تعلیم تھے۔

## وقوعہ
ڈنمارک کے ایک اخبار Die Welt نے اپنے خبث باطن کا مظاہرہ کرتے ہوئے حضور سرور کونین  کے گستاخانہ خاکے شائع کرکے ڈیڑھ ارب مسلمانوں کی سخت دل آزاری کی۔ مزید 15 یورپی ممالک (جو انسانی حقوق کی بانسری بجاتے نہیں تھکتے) کے اخبارات نے اس بدبخت اخبار کی جسارت کو دوبارہ دہرایا۔ ایک جرمن اخبار نے بھی اس شرمناک حرکت میں حصہ لیا۔ آپ کی غیرت ایمانی نے چاہا کہ اس اخبار کے مدیر کو اس کی اس حرکت پر تنبیہ کریں اس کے لیے ایک شکاری چاقو خریدا 20 مارچ 2006ء کو وہ Die Welt اخباربرلن آفس میں ایڈیٹر کی موجودگی کا پتہ چلنے پراندر داخل ہونے لگے مگر سخت حفاظتی اقدامات کے باعث سیکورٹی گارڈ نے روکنے کی کوشش کی تو عامر چیمہ رحمۃ اللہ علیہ نے کہا میں نے اپنے جسم کے ساتھ بم باندھ رکھا ہے اس طرح وہ چیف ایڈیٹر کے دفتر پہنچنے میں کامیاب ہو گئے ایڈیٹر پر جاتے ہی حملہ آور ہو گئے اس حملے سے ایڈیٹر کا پیٹ چاک کر دیا اس سے پہلے کہ اس کا کام تمام ہوتا عملہ نے عامر چیمہ کو قابو کر لیا اس زخمی ایڈیٹر کو فوراً اسپتال لے جایا گیا وقتی طور پر بچ گیا لیکن انہی زخموں سے وہ جانبر نہ ہو سکا اور جرمن پولیس نے آپ کو گرفتار کر لیا لیکن امت مسلمہ کو عامر چیمہ نے پیغام دے دیا کہ میں نے فرض ادا کر دیا۔
## ایک حقیقت
عامرچیمہ کے والد کے مطابق عامر نے اس ایڈیٹر سے پہلے وقت لیا اس سے اخبار Die Welt کے دفتر کی ساتویں منزل پر ملاقات کی اس ایڈیٹر سے کارٹون چھاپنے کی تصدیق کی جب اس نے اعتراف کر لیا تو اس پر خنجر سے وار کیے جب واپس ہو رہا تھا تو اس کے کپڑوں پر خون کے نشان دیکھ کر پکڑنے کی کوشش کی جس پر عامرچیمہ نے جسم پر بم باندھنے کا اعلان کیا ایمر جنسی کال دی گئی جس کے بعد عامر چیمہ کو گرفتار کیا گیا
## شہادت
غازی عامر چیمہ کے اس عمل کو ہر طرح سے خفیہ رکھنے کی کوشش کی گئی ۔
جس میں پاکستانی حکومت اور مشرف پے بیرونی آقاوں کا دباو تھا۔ جرمنی کے شہر برلن کی بدبخت جیل میں آپ پر45 دن تک بے پناہ تشدد کیا گیا جس کے باعث 3 مئی 2006ء کو آپ نے جام شہادت نوش فرمایا۔ آپ کی شہادت کے بعد آپ کے جسد خاکی کو پاکستانی حکام کے حوالے نہ گیا۔ جس پے متعدد مظاہرے کیے گے اور سنی مکتب فکر کے جید علما کرام و مشائخ اور طلبہ نے حصہ لیا۔ حکومت پے دباو بڑھنے کی وجہ سے جرمن حکام کو جسد خاکی پاکستانی حکام کے حوالے کرنا پڑا۔ جبکہ جرمن حکومت نے اسے خود کشی قرار دیا۔

## تدفین
آپ کے اہل خانہ ایک عرصہ دراز سے راولپنڈی میں مقیم ہیں اور ان کا اپنے آبائی علاقے ساروکی چیمہ سے تعلق برائے نام ہے۔ اسی وجہ سے آپ کو راولپنڈی میں سپرد خاک کرنے کا فیصلہ کیا گیا۔ مگر مشرف حکومت کہاں ایک شہید کی دار الحکومت کے قرب وجوار میں تدفین برداشت کرسکتی تھی۔ اس لیے ارباب اختیار نے آپ کی راولپنڈی میں تدفین کی اجازت نہ دی اور آپ کو زبردستی آپ کے آبائی گاؤں ساروکی چیمہ میں سپردخاک کروا دیا گیا۔

## حوالہ جات

زمرہ:1977ء کی پیدائشیں
زمرہ:2006ء کی وفیات
زمرہ:پاکستانی قاتل
زمرہ:پنجابی شخصیات
زمرہ:راولپنڈی کی شخصیات
محمد صدیق

**غازی محمد صدیق شہید** 1914ء میں فیروز پور ضلع قصور کے ایک دینی گھرانے میں پیدا ہوئے .والد کے سائے سے بچپن میں ہی محروم ہو گئے۔ والدہ نے آپ کی پرورش کی۔ آپ کی دینی تربیت بھی انھی کے ہاتھوں انجام پائی۔
## واقعہ
1934ء میں قصور کے ایک گستاخ رسول پالامل زرگر نے رسالت مآب صلی علیہ و آلہ و سلم کی شان اقدس میں دریدہ دہنی کی۔ آپ کو اس کا علم ہوا تو آپ نے اس گستاخ کو سزا دینے کا ارادہ فرمایا۔ آپ نے اپنی والدہ کو آگاہ کیا تو اس عظیم خاتون نے اپنے بیٹے کا ماتھا چوما اور بڑی خوشی و مسرت سے اس کا شہادت گاہ الفت کی طرف روانہ کیا۔ آپ نے اس ملعون کے بارے میں معلومات کیں اور اس کا ٹھکانہ معلوم کرنے کے بعد اس کا راستے میں ہی کام تمام کر دیا۔ اس کے بعد آپ قریبی مسجد تشریف لے گئے اور شکرانے کے نوافل ادا کرنے کے بعد مسجد کی سیڑھیوں پر بیٹھ گئے۔ اور اس گستاخ کو مارنے میں کامیاب ہوئے۔ کسی کو آپ کے قریب آنے کی ہمت نہ ہو سکی۔ حسب معمول حکومت وقت نے آپ کو گرفتار کر لیا اور مقدمہ سیشن کورٹ کے سپرد ہوا۔ غازی کی جانب میاں عبدالعزیز مالوڈہ اور بیرسٹر خالد لطیف گابا نے پیروی کی۔ انگریز حکومت نے حسب معمول آپ کو سزائے موت کا حکم سنایا۔ یہ سن کر آپ نے فرمایا۔
:" یہ ایک جان کیا چیز ہے، ایسی ہزاروں جانیں میرے آقا صلی اللہ وعلیہ و آلہ و سلم پر نثار ہیں "

آپ کی والدہ کو جب یہ علم ہوا تو انھوں نے فرمایا
:" یہ ایک بیٹا تو کیا، ایسے بیس بیٹے بھی ہوتے میں سب کو اپنے آقا صلی اللہ علیہ و آلہ و سلم کے نام پر قربان کردیتی"۔

## مزید دیکھیے
* عاشقان ناموس رسالت کی فہرست

## حوالہ جات

زمرہ:1914ء کی پیدائشیں
زمرہ:1934ء کی وفیات
زمرہ:برطانوی ہند سے سزائے موت بذریعہ پھانسی پانے والے
زمرہ:بھارتی قاتل
زمرہ:پنجابی شخصیات
زمرہ:ضلع قصور کی شخصیات
صوفی محمد عبداللہ

**غازی محمد عبد اللہ** شہید برطانوی ہندوستان (موجودہ پاکستان) کے ضلع قصور کے رہنے والے تھے۔
## واقعہ
1943ء کے اوائل میں برطانوی ہندوستان (موجودہ پاکستان) کے شہر شیخوپورہ کے ایک بدبخت سکھ چلچل سنگھ نے سرورکونین  کی شان میں گستاخی کی ناپاک جسارت کی۔ آپ کو اس بدبخت کا منہ بند کردینے کی بشارت ہوئی۔ آپ نے اس کے بارے میں معلومات حاصل کیں تو معلوم ہوا کہ وہ وارث شاہ کے گاؤں جنڈیالہ شیر خان میں رہتا ہے۔ آپ اس گاؤں پہنچے جو سکھوں کا گڑھ مانا جاتا تھا۔ بستی کے قریب پہنچ کر مزید معلوم ہوا کہ وہ اپنے کنویں پر موجود ہے۔ آپ جب اس کنویں پر پہنچے تو اس وقت سکھوں کا ایک جتھہ وہاں موجود تھا۔ آپ نے پہلی نظر میں اس بدبخت کو پہچان لیا اور اس تیزی سے اس پر جھپٹ کر حملہ کیا کہ اس کو سنبھلنے کا موقع بھی نہ مل سکا۔ آپ نے اس ملعون کی شہ رگ کاٹ کر اس کو جہنم رسید کر دیا۔ اس کے قریب موجود تمام سکھ بھاگ کھڑے ہوئے۔ غازی نے اس کے بعد سجدہ شکر ادا کیا کہ اللہ نے اس مہم کو کامیاب بنا کر ان کو سرخرو کیا۔ موقع واردات پر جب پولیس پہنچی تو دیکھا کہ یہ مرد مجاہد وہیں موجود تھا۔ پولیس نے آپ کو گرفتار کر لیا اور مقدمہ سیشن کورٹ میں پیش ہوا۔ شیخوپورہ کے معروف وکیل ملک انور نے مقدمہ کی پیروی کی۔ غازی کے اعتراف جرم کے باعث عدالت نے آپ کو سزا ئے موت کا حکم سنایا جس کو سن کر آپ سجدہ شکر بجا لائے کہ آپ کو شہدائے ناموس رسالت صلی اللہ علیہ و آلہ وسلم میں جگہ مل رہی ہے جس پر جتنا بھی فخر و غرور کیا جائے کم ہے۔

## حوالہ جات

زمرہ:1943ء کی وفیات
زمرہ:برطانوی ہند سے سزائے موت بذریعہ پھانسی پانے والے
زمرہ:بھارتی قاتل
زمرہ:پنجابی شخصیات
زمرہ:شیخوپورہ کی شخصیات
منظور حسین

**غازی منظور حسین شہید** ہندوستانی مسلمان مجاہد اور **خدام اسلام پارٹی** کے بانی ومحرک تھے۔ آپ قاضی کرم الدین دبیر کے بیٹے اور قاضی مظہر حسین کے بھائی تھے۔

## ولادت
منظور حسین 1904ء میں قاضی محمد کرم دین دبیر کے ہاں پیدا ہوئے۔
## وطن
آپ کا تعلق موضع بھیں، تحصیل چکوال (موجوہ ضلع چکوال) ضلع جہلم سے تھا۔
## تعلیم
اس زمانے میں بی اے تک تعلیم حاصل کی۔ گارڈن کالج راولپنڈی میں تعلیم کے ساتھ ساتھ کھیلوں میں بھی بھرپور حصہ لیتے اور باقاعدہ ورزش کے ذریعے جسم کو مضبوط کرتے۔غازی منظور حسین باقاعدہ عالم تو نہ تھے لیکن کالج میں کیونکہ عربی پڑھی تھی اس لیے قرآن کا ترجمہ ان کے لیے آسان ہو گیا۔اپنے بھائی قاضی مظہر حسین سے ہدایہ اولین کے کچھ اسباق پڑھے تھے۔
## واقعہ
انھوں نے ایک گستاخ اور متعصب ہندو کھیم چند کو 1941ء میں برچھیاں مار کر قتل کیا بعد میں حاجی گل بادشاہ کے پاس جاکر پناہ لی تھی۔ اہل خانہ نے ہائی کورٹ میں اپیل دائر کی تھی جو خارج ہو گئی منظور حسین کو جب اپیل خارج ہونے کی اطلاع ملی توآپ نے لوٹنے کا فیصلہ کر لیا۔جب واپس آ رہے تھے راستے میں کسی نے مخبری کی تو ایک درخت کے نیچے دوران نیند شہید کر دیا گیا آپ نے 34 سال کی عمر میں جولائی 1944ء کو عباسی چوکی تحصیل لکی مروت،ضلع بنوں صوبہ خیبر پختونخواہ میں شہادت پائی اور وہیں مدفون ہو کر محو استراحت ابدی ہوئے۔

## حوالہ جات

زمرہ:1904ء کی پیدائشیں
زمرہ:1944ء کی وفیات
زمرہ:چکوال کی شخصیات
زمرہ:خیبر پختونخواہ کی شخصیات
حق نواز جھنگوی

**حق نواز جھنگوی** پاکستانی سنی عالم دین، مقرر،خطیب اور انجمن سپاہ صحابہ پاکستان کے بانی تھے۔

## پیدائش
1952ء میں چاہ کچھی والا، موضع چیلہ، تھانہ مسن، ضلع جھنگ میں ولی محمد کے گھر پیدا ہوئے۔
## دنیاوی تعلیم
پرائمری تک تعلیم حاصل کی۔
## دینی تعلیم
### حفظ قرآن
پرائمری کے بعد اسی محلہ کے ایک مدرسے میں اپنے ماموں حافظ جان محمد سے عرصہ دو سال میں قرآن مجید حفظ کیا۔
### قرأت
علم قرات شیخاں والی مسجد خانیوال سے حاصل کیا۔
### درس نظامی
آپ نے کبیر والا کے معروف دار العلوم سے تفسیر، حدیث، فقہ، ادب، تاریخ منطق، فلسفہ، صرف ونحو کے علوم میں مہارت حاصل کی۔
### دورہ حدیث
دورہ حدیث جامعہ خیرالمدارس ملتان سے کیا۔

## سپاہ صحابہؓ کا قیام

6 ستمبر،1985ء کو آپ نے انجمن سپاہ صحابہ کی بنیاد رکھی۔ جس کے ابتدائی اراکین کی تعداد 29 تھی۔ یہ جماعت صرف جھنگ کی سطح پر تھی جسے گورنمنٹ کی پالیسیوں کی خلاف ورزیوں کی وجہ سے 2002ء میں حکومت پاکستان نے ایک کالعدم تنظیم قرار دے دیا تھا۔
## وفات
22 فروری، 1990ء کی ایک سرد شام آپ کی آخری شام ثابت ہوئی جب آپ ایک قاتلانہ حملے میں شہید ہو گئے۔ آپ کی نماز جنازہ بروز جمعہ 23 فروری، 1990ء بعد نماز عصر جھنگ صدر کے جنوب مشرق میں واقع گورمنٹ اسلامیہ ہائی اسکول کے وسیع وعریض میدان میں عبد اللہ درخواستی نے پڑھائی۔
### تدفین
آپ کو جامعہ محمودیہ جھنگ میں سپردخاک کیا گیا۔
## پسمندگان
آپ کے پسماند گان میں ایک بیوہ اور تین صاحبزادے اظہار الحق، حسنین معاویہ، مسرور نواز چھوڑے۔

## حوالہ جات

زمرہ:1952ء کی پیدائشیں
زمرہ:1990ء کی وفیات
زمرہ:احمدیہ کے نقاد
زمرہ:پاکستان میں دہشت گردی
زمرہ:پاکستان میں شیعہ سنی فرقہ وارانہ تشدد
زمرہ:پاکستانی اسلام پسند
زمرہ:پاکستانی انتہائی دائیں بازو کے سیاست دان
زمرہ:پاکستانی مذہبی رہنما
زمرہ:حفاظ قرآن
زمرہ:دیوبندی شخصیات
زمرہ:شیعیت کے نقاد
زمرہ:ضلع جھنگ کی شخصیات
زمرہ:مقتول مذہبی رہنماہان
زمرہ:سپاہ صحابہ پاکستان کی شخصیات
زمرہ:سپاہ صحابہ پاکستان کے سربراہان
زمرہ:شیعہ سنی فرقہ وارانہ تشدد
زمرہ:پاکستان میں تاریخ اسلام
زمرہ:پاکستانی سنی
گودھرا ریل آتشزدگی

2002ء میں بھارتی شہر گودھرا میں ایک ریل میں آگ لگنے سے 59 مسافر ہلاک ہو گئے جن میں اکثریت ہندو بالادستی پسند تھے۔ اس واقعہ کا الزام مسلمانوں پر لگایا گیا جس کے نتیجہ میں گجرات میں مسلمان کش فسادات ہوئے۔ اس واقعہ کی تحقیق سے کسی مسلمان گروہ پر الزام ثابت نہیں ہو سکا اور بھارتی تحقیقات واقعہ کی اصل پر بھی کوئی روشنی نہیں ڈال سکی۔ غالب خیال یہ کیا جاتا ہے کہ آگ حادثاً لگی تھی۔ تاہم گیارہ سال بعد بھارت کی ایک عدالت نے 31 غریب مسلمانوں کو سزا سنا دی۔

## حوالہ جات

زمرہ:2001ء کے تنازعات
زمرہ:2002ء کے تنازعات
زمرہ:2002ء میں بھارت
زمرہ:2002ء میں قتل عام
زمرہ:اسلام متعلقہ نزاعات
زمرہ:اکیسویں صدی میں ہندومت
زمرہ:بھارت میں خون ریزیاں
زمرہ:بھارت میں مذہبی تشدد
زمرہ:فروری 2002ء کی سرگرمیاں
زمرہ:گجرات (بھارت) میں ریل نقل و حمل
زمرہ:گجرات فسادات، 2002ء
زمرہ:ہندومت متعلقہ تنازعات
زمرہ:ہندوﺅں پر مظالم
زمرہ:بھارت میں اسلامی دہشت گردی
زمرہ:2002ء میں بھارت میں جرائم
زمرہ:تاریخ گجرات (1947ء–تاحال)
زمرہ:2002ء کے نزاعات
زمرہ:بھارت میں تنازعات
زمرہ:بھارت میں تاریخ اسلام
زمرہ:2002ء میں ریلوے حادثات
زمرہ:قاتلانہ اموات
زمرہ:ضلع پنچمہال
زمرہ:2002ء کے جرائم
زمرہ:بھارت میں جرائم
زمرہ:قتل
عبدالرشید (دیانند سرسوتی کا قتل)

**غازی عبد الرشید شہید** بگراسی ضلع بلند شہر (یوپی) کے رہنے والے تھے جو دہلی میں رہائش پزیر تھے۔ آپ نے آریہ سماج کے بانی سوامی دیانند سرسوتی کےسوامی شردھانند نامی چیلے کو گستاخی رسول  کے جرم میں دہلی میں22 ستمبر 1926ء قتل کیا، جس کی وجہ سے برطانوی راج میں ان پر مقدمہ چلا کر انھیں 14 نومبر 1927ء کو پھانسی دے دی گئی، مسلمانوں نے انھیں غازی اور شہید کے القابات سے نوازا۔
## واقعہ
شرد ہانند رسوائے زمانہ شدھی تحریک کا بانی اوراس کے چیلوں نے اسلام پر کیچڑ اچھالا ۔

توہین رسالت صلی اللہ علیہ و آلہ و سلم کفر کی آخری حد ہے۔ شردھانند کی لگائی ہوئی آگ ہر طرف بھڑک رہی تھی اور جاں نثاران مصطفیٰ صلی اللہ علیہ و آلہ و سلم کے دل تڑپ رہے تھے۔ بگراس ضلع بلند شہر (یوپی) سے ایک نوجوان عاشق رسول صلی اللہ علیہ و آلہ و سلم اٹھا اور اس نے رسالت مآب صلی اللہ علیہ و آلہ و سلم پر کیچڑ اچھالنے کی کوشش کرنے والے اس گروہ کے سرغنہ کا قصہ پاک کرنے کی ٹھان لی۔ شمع رسالت صلی اللہ علیہ و آلہ و سلم کا یہ پروانہ غازی عبد الرشید تھا۔ ایک غریب مگر معزز گھرانے کا یہ فرزند جس کی خوش قسمتی پر کائنات ہمیشہ ناز کرے گی، دہلی سے افغانستان روانہ ہوا اور وہاں سے ایک پستول خرید کر لوٹ آیا۔ اب غازی عبد الرشید تھا اور عشق رسول صلی اللہ علیہ و آلہ و سلم کی بے قراریاں تھیں۔ جذبوں کی حرارت جوں جوں بڑھتی گئی اور اس عاشق رسول صلی اللہ علیہ و آلہ و سلم کا چہرہ نکھرتا گیا۔ وہ موقع کی تلاش میں تھا اور قدرت نے یہ موقع اسے جلد ہی فراہم کر دیا۔ 17 دسمبر 1926ء کو شرد ہانند دہلی میں اپنے مکان پر موجود تھا کہ غازی عبد الرشید ریوالور لے کر دن دہاڑے اس کے آ شرم میں جا پہنچا۔ ملت اسلامیہ کے اس غیور فرزند نے دشمن رسول صلی اللہ علیہ و آلہ و سلم شرد ہانند ملعون کو للکارا اور پستول کی لبلبی دبا دی۔ چھ گولیاں اس ملعون کے سینے میں پیوست ہو گئیں اور یوں بیسیویں صدی کے ایک بہت بڑے فتنے کی کہانی اپنے بھیانک انجام کو پہنچ گئی۔
شرد ہانند کے قتل سے ہندؤوں میں صف ماتم بچھ گئی جبکہ مسلمانوں نے بے انتہا خوشی کا اظہار کیا۔ غازی عبد الرشید نے ابتدائی کارروائی کے دوران میں ہی قتل کا اعتراف کر لیا۔ دہلی، یوپی اور پنجاب کے مسلمانوں نے مقدمے میں گہری دلچسپی لی۔ ہر پیشی پر عدالت میں غازی عبد الرشید سے محبت کرنے والوں کا بے پناہ ہجوم امڈ آتا۔ مقدمے کی ساری رواداد خود مولانا محمد علی جوہر نے شائع کی۔ عدالت نے غازی عبد الرشید کو پھانسی کی سزا دی اور ملت اسلامیہ نے اپنے اس قابل فخر سپوت کو ’’شہید اسلام‘‘ اور عاشق رسول صلی اللہ علیہ و آلہ و سلم کے خطاب سے نوازا۔

## مزید دیکھیے
* توہین رسالت کے ملزمان کو قتل کرنے والوں کی فہرست
* اسلام میں توہینِ رسالت قانون

* عامر چیمہ
* غازی علم دین (شہید)
* عبد القیوم (غازی آبادی)
* مرید حسین

## حوالہ جات

زمرہ:1927ء کی وفیات
زمرہ:برطانوی ہند سے سزائے موت بذریعہ پھانسی پانے والے
زمرہ:بگراسی کی شخصیات
زمرہ:بھارتی قاتل
زمرہ:اتر پردیش کی شخصیات
عزت

تصغیر|محبت اور احترام کی کوئی سرحد نہیں ہوتی: ہیمکُنڈ صاحب، بھارت میں دوسرے ملک کے جوڑے

تصغیر|ھارت کی ایک عورت کی گڑیا، جو دہلی کے انٹرنیشنل ڈولز میوزیم میں مہمان کا احترام کرتے ہوئے نمسکار کے انداز میں کھڑی ہے

تصغیر|وائس ایڈمرل اے آر کاروے کوچی کے نیول بیس میں وار میموریل پر خراجِ عقیدت پیش کرتے ہوئے

**عزت** شمالی ہندوستان اور پاکستان کے معاشروں میں آن، آبرو اور اعزاز کا ملا جلا تصوّر ہے۔ عزت کا خیال اس خطہ میں بسنے والے ہر مذہب (مسلمان، ہندو، سکھ)، ہر فرقے اور ہر طبقہ کے مردوں اور عورتوں پر لاگو ہوتا ہے۔

عزت کو خاندان کی شرافت اور مرد یا عورت کی سماجی حیثیت سے بھی جوڑا جاتا ہے۔ اپنی اور اپنے خاندان کی (خاص کر اپنے خاندان کی عورتوں کی) آن-آبرو بنائے رکھنا اور اپنی عزت کے خلاف جانے والوں سے لازمی طور پر بدلہ لینا یا دشمنی بنانا - ان دونوں چیزوں کو اس حلقے میں عزت کے تصوّر کا ضروری حصّہ مانا گیا ہے۔

جہاں ایک جانب عزت کی روایت کو کبھی کبھی معاشرے میں خواتین کی آزادی میں رکاوٹ بتایا گیا ہے، وہاں دوسری جانب یہ بھی مانا جاتا ہے کہ معاشرے کے ہر طبقہ میں عزت کے ایک ہی معنی ہونے سے تمام سماج میں ایک قسم کی مساوات بھی پھیلتی ہے جس سے "(دوستی میں) لین دین کی برابری بھی ہوتی ہے اور (دشمنی میں) بدلے کی برابری بھی۔"

کسی بھی رشتے میں دونوں جانب سے برابر کی دوستی یا دشمنی جتلانے کی روایت عزت سے جڑی ہے۔ اگر کسی نے پہلے کسی صورت میں مدد کی ہو تو آئندہ ضرورت پڑنے پر اس کی مدد کرنا اس علاقے کے معاشروں میں اپنی عزت برقرار رکھنے کے لیے لازم مانا جاتا ہے۔

## تاریخی پس منظر
عزت کا تصور صدیوں سے برصغیر کے معاشرتی اور ثقافتی ڈھانچے کا حصہ رہا ہے۔ مغلیہ دور میں بھی یہ خاندان کی شرافت، رعایا کے ساتھ تعلقات اور سماجی حیثیت کے لیے بنیادی اصول مانا جاتا تھا۔ وقت کے ساتھ یہ تصور دیہات اور شہری علاقوں میں مختلف انداز میں رائج ہوا اور آج بھی شمالی بھارت اور پاکستان کے بہت سے علاقوں میں عزت کا تصوّر روزمرہ زندگی میں اہم کردار ادا کرتا ہے۔

## حوالہ جات

## مزید دیکھیے
* ثقافت
* سماجی رسم و رواج
* ناموس
* علاقائی روایات

زمرہ:بنگالی ثقافت
زمرہ:بنگلہ دیشی ثقافت
زمرہ:بھارتی ثقافت
زمرہ:پاکستانی ثقافت
زمرہ:رسم و رواج
زمرہ:ناموس
زمرہ:سماجی اقدار
زمرہ:تاریخی تصورات
سندھ و گنگ کا میدان

300px|بائیں|تصغیر|سندھ و گنگ کا میدان

**سندھ و گنگ میدان** یا **ہند گنگا میدان**  ہند-گنگا کا میدان، جسے شمالی ہند کے دریائی میدان کے نام سے بھی جانا جاتا ہے، ایک تقریباً 700,000 کلومیٹر مربع (172 ملین ایکڑ) وسیع زرخیز میدان ہے جو برصغیر پاک و ہند کے شمالی علاقوں کو گھیرے ہوئے ہے، بشمول موجودہ شمالی اور مشرقی ہندوستان، زیادہ تر مشرقی پاکستان، تقریباً تمام بنگلہ دیش اور نیپال کے جنوبی میدانی علاقے۔ سندھ – گنگا کے میدان کے نام سے بھی جانا جاتا ہے، اس خطے کا نام دریائے سندھ اور دریائے گنگا کے نام پر رکھا گیا ہے اور یہ متعدد بڑے شہری علاقوں کو گھیرے ہوئے ہے۔ یہ میدان شمال میں ہمالیہ کی چوٹیوں سے جڑا ہوا ہے، جو اس کے متعدد دریاؤں کو سیراب کرتے ہیں اور زرخیز ایلوویئم کی سالانہ ترسیل کے ذریعے زمین کو انتہائی زرخیز بناتے ہیں۔ جنوبی سرحد دکن کی سطح مرتفع کے ساتھ جڑتی ہے جبکہ مغرب میں ایرانی سطح مرتفع اٹھتا ہے۔ بہت سے اہم شہر جیسے دہلی، ڈھاکہ، کولکتہ، لاہور، اسلام آباد اور کراچی اس میدان میں واقع ہیں، جس کی وجہ سے یہ خطہ دنیا کے سب سے زیادہ کثافت آبادی والے علاقوں میں شامل ہے۔

## جغرافیہ
سندھ و گنگا میدان بنیادی طور پر دو بڑے دریائی نظاموں پر مشتمل ہے:
* دریائے سندھ اور اس کی شاخیں (ہندوستان و پاکستان کے مغربی حصے میں)
* دریائے گنگا اور اس کی شاخیں (ہندوستان، نیپال اور بنگلہ دیش میں)

یہ میدان زیادہ تر مٹی کی زرخیزی، گہری زمین اور میٹھے پانی کے ذخائر کے باعث زرعی پیداوار کے لیے مشہور ہے۔

## تاریخ
سندھ و گنگ میدان صدیوں سے انسانی بستیوں کا مرکز رہا ہے۔ اس خطے میں ہڑپہ اور موہنجوداڑو کی تہذیبیں پھلی پھولی ہیں۔ مغلیہ دور میں یہ زرخیز میدان سلطنتِ ہند کی اقتصادی اور ثقافتی ترقی میں اہم کردار ادا کرتا رہا۔ یہاں کی زرخیز زمین اور دریائی نظام نے یہاں کی آبادی کو متحرک رکھا اور بڑے تجارتی راستوں کا مرکز بنایا۔

## آب و ہوا
سندھ و گنگ میدان میں سب سے زیادہ تر معتدل اور نیم گرم مرطوب آب و ہوا پائی جاتی ہے۔ شمال میں پہاڑی علاقوں کی وجہ سے سردی زیادہ ہوتی ہے جبکہ جنوبی علاقوں میں گرمی اور نمی زیادہ ہے۔ مون سون کا اثر اس خطے کی زرعی پیداوار کے لیے نہایت اہم ہے، کیونکہ بارش کے موسم میں کھیتوں میں پانی کی فراہمی ہوتی ہے۔

## حیاتیات
یہ خطہ جنگلی حیات اور زراعت دونوں کے لیے اہم ہے۔ یہاں پر مختلف پرندے، میمنے اور آبی حیات پائی جاتی ہے۔ دریاؤں کے کنارے کا علاقہ خاص طور پر مچھلیوں کی افزائش کے لیے موزوں ہے۔ زراعت کے ساتھ ساتھ مقامی جنگلات میں شیر، ہاتھی اور دیگر جانور تاریخی طور پر موجود رہے ہیں، اگرچہ اب بڑے پیمانے پر آبادی اور فصلوں کی کاشت کی وجہ سے جنگلی حیات میں کمی آئی ہے۔

## انسانی بستییں
سندھ و گنگ میدان دنیا کے سب سے زیادہ کثافت آبادی والے علاقوں میں شامل ہے۔ اہم شہر اس میدان میں واقع ہیں:
* دہلی
* لاہور
* اسلام آباد
* کولکتہ
* ڈھاکہ
* کراچی

یہ خطہ تاریخی، تجارتی اور ثقافتی لحاظ سے بھی اہم ہے۔ زرخیز زمین اور پانی کے وسائل نے انسانی بستیوں کی ترقی میں کلیدی کردار ادا کیا ہے۔

## معیشت
اس میدان کی زرخیز زمین اور دریائی نظام نے یہاں کی معیشت کو بنیادی طور پر زرعی بنائے رکھا ہے۔ کھیتوں کی پیداوار مقامی اور بین الاقوامی بازاروں کو فراہم کی جاتی ہے۔ گندم، چاول، گنا، دالیں، سبزیاں اور پھل اس خطے کی اہم فصلیں ہیں۔

## مزید دیکھیے
* دریائے سندھ
* دریائے گنگا
* برصغیر
* پاکستان
* ھندوستان
* بنگلہ دیش

## حوالہ جات

زمرہ:ایشیا کے میدان
زمرہ:بھارت کے میدان
زمرہ:پاکستان کے میدان
زمرہ:کثافت آبادی
زمرہ:بنگلہ دیش کے میدان
زمرہ:نیپال کے میدان
زمرہ:زرعی جغرافیہ
زمرہ:آب و ہوا
زمرہ:حیاتیات
رابن ہڈ

framepx|تصغیر|بائیں|رابن ہڈ
framepx|تصغیر|بائیں|رابن ہڈ سر گائی کے ساتھ تیر اندازی کرتے ہوئے
**رابن ہُڈ** انگریزی لوک کہانیوں میں شیرووڈ جنگل کا ایک بہادر ڈاکو تھا جو تقریباً 1290ء میں پیدا ہوا۔ ایک بہت اچھا ماہر تیر انداز اور تلوارباز۔ وہ اور اس کے ساتھی امیروں کو لوٹنے اور غریبوں کو دینے کے لیے مشہور تھے۔ روایتی طور پر رابن ہڈ اور اس کے ساتھی لنکن سبز کپڑوں میں ملبوس ہوتے تھے۔

رابن ہڈ قرون وسطی کی مشہور لوک شخصیت بن گئے، جدید ادب، فلم اور ٹیلی ویژن کے ذریعے ان کی شہرت ابھی تک جاری ہے۔ مختلف ذرائع کے مطابق رابن ہڈ ایک عام شہری تھا، لیکن نوٹنگھم کے بدمعاش شیرف نے اس کی زمین زبردستی چھین لی ا س ظلم کی وجہ سے وہ ڈاکو بنا۔

## تاریخ
مقبول روایتوں میں رابن ہڈ اور ا س کے مجا مردوں(مسرور) (Merry Men) کا گروہ ناٹنگھم شائر کے شیرووڈ جنگل میں کارروائی کرتے تھے۔ کچھ حوالہ جات کے مطابق ہو سکتا ہے کہ رابن ہڈ کی بنیاد جنوبی یارکشائر کے علاقے Barnsdale سے ہو جس کی سرحد ناٹنگھم شائر سے منسلک ہے۔ دیگر روایات ہے کہ رابن کا "حقیقی" گھر یارکشائر کے اندر اور دوسری جگہوں پر ہو سکتا ہے۔ جبکہ رابن نام کے ساتھ جگہوں کے مقامات کی کثرت مزید الجھن پیدا کرتے ہیں۔ ایک تاریخی روایت میں سولہویں صدی کے آخر میں اس کی پیدائش بطور لوکسلی (Loxley) شیفیلڈ، جنوبی یارکشائر میں ہوئی تھی۔ جبکہ یارکشائر میں رابن ہڈ کے نام کا ایک کنواں کم از کم 1422ء سے بھی پہلے اس کے نام سے منسلک ہے۔ ریکارڈ ظاہر کرتے ہیں کہ رابن ہڈ نام کا شخص تیرہویں اور چودہویں صدی میں شیفیلڈ، جنوبی یارکشائر میں رہتا تھا۔ اس کی قبر کا دعوی کرکلیس پیراے میں کیا گیا ہے جو مغربی یارکشائر میں میرفیلڈ کے قریب ہے۔

سب سے پہلے رابن ہڈ کے حوالے سے واضح منظوم چودہویں صدی کی شاعری Piers Plowman میں پیش کی گئی تھی، لیکن ابتدائی دور میں ایک بچ جانے والے گیت کی نقول میں اس کا قصہ پندرہویں اور سولہویں صدی کے عشرے کی تاریخ کا بیان کرتی ہے۔ ان ابتدائی دستاویزات میں رابن ہڈ کی جماعت، عورتوں کا احترام، اس کی تیراندازی کی مہارت، سرکاری احکامات کی پامالی اور خاص طور پر نوٹنگھم کے شیرف سے دشمنی واضح طور پر بیان کی گئی ہے۔ اگرچہ میڈ میرین یا فرائرٹک تو نہیں لیکن لٹل جان، ملر کا بیٹا اور ول سکارلٹ تمام مشہور کرداراس میں ظاہر ہیں۔ یہ بات واضح نہیں ہے کہ ان دونوں کی عدم موجودگی کیوں ہے کیونکہ یہ تو سب جانتے ہیں کہ فرائرٹک کم سے کم پندرہویں صدی کے بعد سے اس لیجنڈ(قصہ)کا حصہ ہے۔

مقبول ثقافت میں رابن ہڈ کو عام طور پر بارہویں صدی کے بادشاہ رچرڈ شیر دل کا حامی سمجھا جاتا ہے۔ رابن نے رچرڈ کے بھائی جس کا نام جان تھا کی ناانصافیوں سے تنگ آکر اس کی حکم عدولی شروع کر دی تھی کیونکہ اس دوران رچرڈ تیسری صلیبی جنگ میں شریک تھا تو جان نے انگلستان کی قیادت کا دعوی کر دیا تھا۔ یہ نظریہ سولہویں صدی میں کچھ مقبول ضرور ہوا لیکن اسے بہت کم علما کرام کی حمایت حاصل ہوئی تھی۔ ابتدائی گیتوں میں بھی اس داستان کی حمایت نہیں کی گئی ہے۔

زمرہ:افسانوی کردار
زمرہ:انگریز افسانوی شخصیات
زمرہ:انگریز لوک کہانیاں
زمرہ:انگریزی ناول
زمرہ:برطانوی افسانوی شخصیات
زمرہ:برطانوی شخصیات
زمرہ:ڈاکا
زمرہ:رابن ہڈ
زمرہ:رابن ہڈ کے کردار
زمرہ:شخصیات جن کا وجود مشکوک ہے
زمرہ:فرضی انسان
زمرہ:فلمی کردار
زمرہ:قرون وسطی متاخرہ
زمرہ:ناٹنگھم
زمرہ:ویکی ڈیٹا سے مختلف مختصر وضاحت
زمرہ:ویکی ڈیٹا سے مطابقت رکھنے والی مختصر تفصیل
مکہ مسجد (حیدرآباد دکن)

تصغیر|مکہ مسجد ۔ 19ویں صدی کے اواخر میں
تصغیر|مکہ مسجد - فائل فوٹو.

**مکہ مسجد** (تیلگو:మక్కా మసీదు، انگریزی:Makkah Masjid) بھارت کی ریاست تلنگانہ کا دار الحکومت شہر حیدرآباد، دکن کی ایک عظیم مسجد ہے۔ یہ مسجد پرانے شہر میں واقعہ ہے۔ اس کے اطراف و اکناف چار مینار چومحلہ پیلس، لاڈ بازار وغیرہ ہیں۔

اس مسجد کی تعمیر میں استعمال کی گئی اینٹوں کو شہر مکہ سے منگوائی گئی مٹی سے بنایا گیا ہے۔

## تاریخ اور تعمیر
اس مسجد کی تعمیر چھٹویں قطب شاہی سلطان سلطان محمد قطب شاہ نے تعمیر کروایا۔
اس کے تین آرچ ایک ہی پتھر سے تراشے گئے ہیں۔ اس کی تعمیر میں 8000 کاریگروں نے کام کیا۔

## تصاویر


File:Mecca Masjid front view, Hyderabad.JPG|مکہ مسجد سامنے سے 
Image:Mecca Masjid at Hyderabad.jpg|مینارے کے نقوش 
File:Mmfrmcm.JPG|چارمینار سی مکہ مسجد 
File:MeccaMasjidFromCharminar.jpg|چارمینار سی مسجد اور گلی کا منظر 
File:Mmside.jpg|کبوتروں کی پرواز 


## حوالہ جات

1-Tavernier: Travels in India (English Translation), Oxford University Press, Humphrey Milford, Translated by Ball, London 1925 pg 205
Both Volumes translated from Le Six Voyages de J. B. Tavernier (2 vols. 4to, Paris, 1676)

## بیرونی روابط

* CBI files charge sheet in Mecca Masjid blast case - TCN News
* Photos of Makkah Masjid on HyderabadPlanet.com

زمرہ:آندھرا پردیش کی مساجد
زمرہ:ایشیا میں 1694ء کی تاسیسات
زمرہ:بھارت کی مساجد
زمرہ:حیدر آباد، دکن
زمرہ:حیدرآباد، دکن کی مساجد
زمرہ:ریاست حیدرآباد
زمرہ:کامنز زمرہ جس کا ربط ویکی ڈیٹا پر ہے
زمرہ:1694ء میں مکمل ہونے والی مذہبی عمارات
زمرہ:قطب شاہی طرز تعمیر
زمرہ:ویکی ڈیٹا سے مطابقت رکھنے والی مختصر تفصیل
زمرہ:سترھویں صدی میں ہندوستان کی مساجد
نویاتی معمل

تصغیر|320px|ایک نویاتی معمل کا لکیری خاکہ جس میں اس کے بنیادی حصے اور ان کا آپس میں ربط ظاہر کیا گیا ہے؛ ان حصوں کے کام کے بارے میں مزید تفصیل مضمون میں درج ہے۔

**نویاتی معمل** (nuclear reactor) کو جوہری معمل کے نام سے بھی یاد کیا جاتا ہے۔ اصل میں نویاتی معمل ایک ایسی اختراع کو کہا جاتا ہے کہ جو نویاتی زنجیری تعامل (nuclear chain reaction) کو پیدا کرتا ہے اور پھر اس کو قابل تضبیط انداز میں قائم رکھتا۔ بنیادی طور پر ایک نویاتی معمل انتہائی سادہ طریقۂ کار پر کام کرتا ہے اور فی الحقیقت تمام تر تابکار اور مضر صحت مواد استعمال کرنے کے باوجود مقصد محض بھاپ پیدا کرنا ہوتا ہے تاکہ اس بھاپ کو دباؤ کے تحت عنفہ (turbine) کے پنکھوں پر مار کر برقی مولّد (electric generator) چلایا جاسکے جو بجلی پیدا کرتا ہے۔
## کیسے کام کرتا ہے؟
ایک نویاتی معمل جیسا کہ نام سے ظاہر ہے جوہری نویاتی ذرات یعنی زیرجوہری ذرات میں موجود جہدی توانائی کو بطور ایندھن استعمال کرتا ہے اور اس توانائی سے کام لے کر عنفہ چلایا جاتا ہے جو بجلی پیدا کرنے کا سبب ہوتا ہے۔ اب چونکہ وہ جوہری نویات جو اس طرح جہدی توانائی کا اخراج کرتے ہیں ناپائیدار عناصر میں ہوتے ہیں اور ان کو مشعہ نویدہ (radionuclide) میں شمار کیا جاتا ہے جو اس توانائی کو تابکاری کی شکل میں نکالتے رہتے ہیں، لہذا، نویاتی معمل کے عمل کو یوں بھی بیان کیا جا سکتا ہے کہ نویاتی معمل، تابکار ایندھن کو استعمال کر کہ قابل استعمال برقی توانائی یا بجلی پیدا کرتا ہے۔
### محض ایندھن
جوہری یا ایٹمی بجلی گھر وغیرہ کے نام سے جوہری توانائی کا جو تصور پیوست ہو چکا ہے اصل میں بجلی کی پیداوار سے اس کا کوئی خاص تعلق نہیں اور کوئلہ یا کوئی اور حیاتیاتی ایندھن یا پن چکی وغیرہ استعمال کر کے چلائے جانے والے عام بجلی گھر کی طرح جوہری بجلی گھر بھی بالکل ویسے ہی کام کرتا ہے۔ دونوں ہی اقسام کے بجلی گھر یا بالفاظ دیگر معملین (reactors) پانی کو گرم کر کے بھاپ تیار کرتے ہیں جس سے برقی مولّد چلا کر بجلی بنائی جاتی ہے اور فرق صرف پانی گرم کرنے کے لیے استعمال کیے جانے والے ایندھن کا ہوتا ہے۔
### نویاتی انشقاق
[270px|تصغیر|نویاتی معمل میں استعمال ہونے والے ایندھن کے [حبیہ|حبوب (pellets) کی تصویر۔]]
*  نویاتی انشقاق
ایک نویاتی معمل کا ایندھن لکڑی کی طرح جلنے کی بجائے نویاتی انشقاق (nuclear fission) کے عمل سے حرارت پیدا کرتا ہے، نویاتی انشقاق کے وقت جب جواہر کے نوات (nuclei) شق ہوتے ہیں تو چھوٹے جواہر میں ٹوٹنے کے ساتھ ہی ساتھ ان سے توانائی بھی خارج ہوتی ہے اور اسی توانائی کو جوہری توانائی کہا جاتا ہے جو حفری ایندھن (fossil fule) کی حرارتی توانائی کی طرح پانی ابالنے کے مقصد میں لگائی جا سکتی ہے۔

بعض جواہر کے شق ہونے یعنی انشقاق کرنے کی وجہ ان کی بے ثباتی کیفیت ہوتی ہے اور اسی وجہ سے ان کو بیثبات جواہر (unstable atoms) اور ان کے نوات کو مشعہ نویدہ کہا جاتا ہے، یہ بیثبات جواہر مقداری طبیعیات کے اصولوں کے مطابق ائتلاف (fussion) اور یا پھر انشقاق کے مظاہر پیدا کرسکتے ہیں اور اس دوران متعدد اقسام کے ذرات یا اشعاع کا اخراج کرتے ہیں جن کو جوہری توانائی بھی کہا جاتا ہے اور تابکاری (radiation) بھی۔

## مزید دیکھیے
* binding energy
* یورینیم
* کریٹیکل ماس
* جوہری بجلی گھر
* ایٹمی بجلی گھر
* بریڈر ری ایکٹر
* فشن بمقابلہ فیوزن

## حوالہ جات

زمرہ:تحویل توانائی
زمرہ:توانائی
زمرہ:جوہری توانائی
زمرہ:نویاتی طبیعیات
زمرہ:نیوکلیائی ٹیکنالوجی
زمرہ:نیوکلیئر ری ایکٹر
زمرہ:طبیعیات
زمرہ:ویکی ڈیٹا سے مختلف مختصر وضاحت
پتنگ

[تصغیر|بائیں|[جاپان کے ہگاشیومی شیگا شہر میں ہر مئی کے چوتھے اتوار کو پتنگوں کا تیوہار منایا جاتا ہے۔]]

**پتنگ** ایک دھاگے کی مدد سے اڑان بھرنے والا طائر ہے۔ اس کی اڑان کے لیے ضروری قوت اس کے پروں کے اوپر اور نیچے کی جانب ہوا کے دباؤ پر منحصر ہے۔ پتنگ کے اوپری جانب کم دباؤ اور نیچے کی جانب زیادہ دباؤ کی وجہ سے پتنگ اڑتا ہے۔

پتنگ اکثر ہوا سے بھی وزن دار ہوتے ہیں، انھیں اڑان بھرنے کے لیے ہوا کے جھونکوں کی ضرورت پڑتی ہے۔
پتنگ اکثر کھیلوں کے زمرہ میں آتا ہے۔ لیکن ان کا استعمال کئی میدانوں میں ہوتا ہے۔

## تاریخ
2800 سال پہلے چین میں پتنگ اڑانے کی تاریخ ملتی ہے۔

## اشیاء
تصغیر|200px|بائیں|جرمنی کے کائٹ فسٹیول میں فنی پتنگ۔

[تصغیر|بائیں|کلوس [نیو مکسکو میں پتنگ ــ]]

پتنگ کاغذ یا کپڑے سے بنائی جاتی ہے۔ بمبو کی ہلکی لکڑیاں استعمال کی جاتی ہیں۔ نائلان یا صوتی دھاگا استعمال ہوتا ہے۔
اس کی ڈیزائن ہما قسم کے ہوتے ہیں۔ پتنگ کی دُم کافی مزیدار اشکال میں بنائی جاتی ہے۔

### انسانی اڑان
انسان نے بڑی پتنگیں استعمال کرکے اڑان بھرنے کی کوشش کی۔ انھیں بڑی پتنگوں کو ‘‘ہینگ گلائڈر ‘‘ بھی کہتے ہیں۔
559ء میں یوان ہوانگٹو نے پتنگ کے سہارے اڑان بھری۔

### فوج میں استعمال
فوج اپنی اسلحہ کو ایک جگہ سے دوسری جگہ پہنچانے کے لیے پتنگوں کے استعمال کرنے کی تاریخ بھی ملتی ہے۔
بالخصوص میدان جنگ میں اسلحہ کو پہنچانے اور میدان جنگ کا معائنہ اور خلائی فوٹوگرافی کے لیے بھی پتنگوں کا استعمالا ہوا ہے۔

### ایشیا

[تصغیر|بائیں|180px|[ملائیشیا میں روایتی پتنگ بنانے والا]]

ایشیائی ممالک میں پتنگ اڑانا ایک عام شغل ہے۔ پتنگ بازی بھی مشہور ہے۔
افغانستان میں پنگ بازی ایک مشہور کھیل ہے۔ داری میں اسے ‘‘گڈی پارن بازی‘‘ کہتے ہیں۔

پاکستان میں اسے ‘‘گڈی بازی‘‘ یا ‘‘پتنگ۔ بازی‘‘ کہتے ہیں۔ اور پتنگ بازی موسم بہار کا مقبول شغل ہے جسے ‘‘جشن بہاراں‘‘ کہتے ہیں۔

[تصغیر|بائیں|[بھارت کے شہر لکھنو میں ایک پتنگ فروش کی دکان۔]]

بھارت میں بھی پتنگ مقبول اور مشہور ہے۔ مکارا سنکرانتی کا مشہور تیوہار ہے۔ بھارت کی بہت ساری ریاستوں میں پتنگ بازی مقبول ہے۔

## حوالہ جات

Kerala Kite Festival, Gods own Countrys first ever Kite Festial was held in between 22-24th Jan 2010. Founded by Kite Flyer Rajesh Nair, based out of Kochi. KKF Patron is District Collector Dr M Beena IAS. KKF will be held every in Kerala during the last week of January. Many international kite flyers participate in this festival.


زمرہ:انڈونیشیائی ایجادات
زمرہ:چینی ایجادات
زمرہ:دیسی ثقافت
زمرہ:روایتی کھلونے
زمرہ:کھلونے
زمرہ:طائر
زمرہ:ہوائیہ تشکیلات
زمرہ:بچوں کا کھیل کود
زمرہ:کاغذ کی مصنوعات
زمرہ:کھیل
زمرہ:تفریح
زمرہ:تاریخ ہوا بازی
محمد قلی قطب شاہ

**محمد قلی قطب شاہ** (1565ء-  11 جنوری 1612ء) سلطنت قطب شاہی کے پانچویں سلطان تھے۔ ان کا دار السلطنت گولکنڈہ تھا۔ انھوں نے حیدرآباد شہر کی تعمیر کرکے اسے اپنا دار السلطنت بنایا۔ شہر حیدرآباد کو ایرانی شہر اصفہان سے متاثر ہوکر بنوایا یا۔ سلطان محمد قلی قطب شاه اردو کے سب سے پہلے صاحب دیوان شاعر تھے -

## تاریخ
سلطان محمد قلی قطب شاہ، ابراہیم قلی قطب شاہ کے فرزند تھے۔ انھوں نے شہر حیدر آباد دکن کی تعمیر کی۔ ان کی (پہلی) راجدھانی گولکنڈہ سے شہر حیدرآباد کو منتقل کیا۔ شہر حیدرآباد کی تعمیری ڈیزائن ایرانی آرکٹکٹوں سے کی گئی۔

شہر حیدرآباد کو حضرت امام علی علیہ السلام کے نام سے موسوم کیا گیا۔ اکثر لوگ یہ بھی سوچتے ہیں کہ شہر حیدرآباد دلیروں کا شہر ہے۔

محمد قلی قطب شاہ نے 1591 ء میں شہر حیدرآباد کے درمیان میں چار مینار کی تعمیر کروائی۔

## ادب
سلطان قلی قطب شاہ عربی، فارسی اردو اور تیلگو زبانوں میں ماہر تھے۔ ان کی شاعری فارسی اور اردو زبانوں میں ہے۔ اردو شاعری کا دیوان “کلیات قلی قطب شاہ مشہور ہے۔ اور ان کو پہلا صاحب دیوان شاعر(اردو) مانا جاتا ہے۔

تصغیر|320x320px|محمد قلی قطب شاہ کا مقبرہ، حیدرآباد دکن، بھارت

## حوالہ جات

* Luther, Narendra. *Prince, Poet, Lover, Builder: Muhammad Quli Qutb Shah, The Founder of Hyderabad*

## بیرونی روابط

* [A muti-faced prince By [:en:Narendra Luther|Narendra Luther]]
* Medieval history of Andhra Pradesh
* Rulers of the sultanate of Golconda
* Review of the book "The Splendour of Hyderabad: The Last Phase of an Oriental Culture" by M.A. Nayeem.
* History of Hyderabad
* Deewan-e-Quli-Qutub-Shah-Ghazliat single free pdf file of Deewan-e-Quli-Qutub-Shah-Ghazliat uploaded by Javed Hussen

## مزید پڑھیے
* Books on Muhammad Quli Qutb Shah

زمرہ:اردو شعرا
زمرہ:تاریخ آندھرا پردیش
زمرہ:تیلگو شخصیات
زمرہ:حیدر آباد، دکن
زمرہ:حیدرآباد، بھارت کی شخصیات
زمرہ:حیدرآباد، دکن ضلع کی شخصیات
زمرہ:سلطنت قطب شاہی
زمرہ:سولہویں صدی کی شخصیات
زمرہ:قطب شاہی خاندان
زمرہ:کامنز زمرہ جس کا ربط ویکی ڈیٹا پر ہے
زمرہ:گولکنڈہ کے بادشاہ
زمرہ:مغل دور کے اردو لکھاری
زمرہ:ویکی ڈیٹا سے مختلف مختصر وضاحت
زمرہ:ہندوستان میں 1580ء
زمرہ:ہندوستان میں 1611ء
زمرہ:1565ء کی پیدائشیں
زمرہ:1612ء کی وفیات

زمرہ:شیعہ
لیبیا میں فوجی مداخلت، 2011ء

طرابلس ... لیبیا کے دار الحکومت طرابلس میں اتحادی افواج کے تازہ حملوں میں متعدد افراد ہلاک ہو گئے۔ معمر قذافی کے گھر کے باہر بھی دھماکے سنے گئے۔ ایک اطلاع کے مطابق معمرقذافی کا بیٹا خمیس قذافی ہلاک ہو گیا۔ اقوام متحدہ نے سلامتی کونسل کا خصوصی اجلاس بلانے کے لیے لیبیا کی درخواست مسترد کردی ہے۔ طرابلس میں اتحادی افواج نے کئی مقامات پر حملے کیے۔ معمر قذافی کی رہائش گاہ کے باہر بھی دھماکے سنے گئے سرکاری ترجمان نے بتایا کہ اتحادی افواج نے پیر کی شام لیبیا کی بندرگاہوں اور نیول بیس کے علاوہ سرت کے ایئرپورٹ پر بھی بمباری کی، ترجمان کے مطابق حملے میں متعدد افراد جاں بحق ہوئے۔ عرب ٹی وی کے مطابق اتحادی افواج نے بنغازی کے مشرق میں دو مقامات پر رڈار تنصیبات کو نشانہ بنایا گیا۔ لیبیائی فوج کی جانب سے مکمل جنگ بندی کے اعلان کے باوجود مصراتہ اور بنغازی میں مخالفین پر حملے کیے گئے، جس میں چالیس سے زاید افراد مارے گئے ہیں۔ سرکاری ترجمان نے دعویٰ کیا کہ مصراتہ شہر باغیوں سے آزاد کرالیا گیا ہے۔ امریکی صدر بارک اوباما نے ایک بار پھر کہا ہے کہ معمر قذافی کو اقتدار چھوڑنا پڑے گا،برطونوی وزیر اعظم ڈیوڈ کیمرون نے کہا کہ لیبیا کو قذافی سے چھٹکارا حاصل کرنا ہوگا تاہم ان کا کہنا تھا کہ لیبیائی عوام کو اپنے مستقبل کا فیصلہ خود کرنا ہے۔ قاہرہ میں مصری ہم منصب نبیل الرابی کے ساتھ پریس کانفرنس میں روسی وزیر خارجہ سرگئی لیفروف نے لیبیا پر حملوں کو باعث تشویش قرار دیا اور کہا کہ غیر فوجی اہداف پر حملے بند کیے جائیں۔ غیر ملکی خبرایجنسی نے بتایا ہے کہ لیبیائی رہنما کا32سالہ بیٹا خمیس ہفتے کو کرنل معمرقذافی کی رہائشگاہ پر مبینہ حملے میں زخمی ہو کر انتقال کرگیا،خبر ایجنسی کے مطابق لیبیائی ایئر فورس کے پائلٹ نے مبینہ طور پراپنا طیارہ قذافی کی رہائشگاہ پر گرادیا تھا۔ سلامتی کونسل کا خصوصی اجلاس بلانے کے لیے لیبیا کی درخواست مسترد کردی گئی ہے تاہم جمعرات کو کونسل کے اجلاس میں نو فلائی زون سے متعلق قرارداد پر عملدرآمد کے بارے میں بریفنگ دی جائے گی۔

http://search.jang.com.pk/update_details.asp?nid=113874

## نگار خانہ

File:US Navy 030114-N-XXXXX-001 USS Florida launches a Tomahawk cruise missile during Giant Shadow in the waters off the coast of the Bahamas.jpg|
File:HMS Cumberland and CVN-69.jpg|
File:551-esdragonhammer90-08.jpg|
File:Charles De Gaulle (R91) underway 2009.jpg|
File:Regele Ferdinand Frigate 23.jpg|
File:B-2 Spirit supporting operation Odyssey Dawn.jpg|
File:Dassault Mirage 2000-5 participating in Odyssey Dawn.jpg|
File:Eurofighter Typhoon 02.jpg|
File:S 100B at Malmen 2010-06-13 2.jpg|
File:Aerial refueling MD F-A-18A Hornet - Boeing 707-331B - Spain National Day.jpg|
File:CF-18, Hornet.jpg|
File:Kecskemet 2010 Belgian F-16 photo 41.jpg|


## حوالہ جات

زمرہ:2011ء کے تنازعات
زمرہ:بین الاقوامی سلامتی
زمرہ:بارک اوباما کی صدارت
پینروز رسمہ

نظریاتی طبیعیات میں **پانروز رسمہ** دو بُعد میں رسمہ ہے جو فضا-وقت میں نقاط کے درمیان سببیہی نسبتوں کو گرفتار کرتا ہے۔ یہ منکاوسکی رسمہ کی توسیع ہے جہاں عمودی بُعد میں وقت نمائندہ ہوتا ہے اور اُفقی بُعد میں فضاء اور 45 درجہ زاویہ پر لکیریں روشنی کی کرنوں سے ارتباط رکھتی ہیں۔

[بائیں|تصغیر|Penrose diagram of an infinite [Minkowski universe, horizontal axis *u*, vertical axis *v*]]

زمرہ:رسمات
زمرہ:کامنز زمرہ جس کا ربط ویکی ڈیٹا پر ہے
زمرہ:عمومی اضافیت
زمرہ:1962ء میں سائنس
زمرہ:مملکت متحدہ میں 1962ء
زمرہ:فلکی طبیعیات
زمرہ:مشاعب
فضل الرحمن انصاری

ڈاکٹر حافظ محمد **فضل الرحمن انصاری** القادری ایک مسلمان عالمِ دین، عظیم مفکر، مبلغِ اسلام وشیخ الاسلام تھے۔ ان کے والد کا نام مولانا محمد خلیل انصاری تھا، آپ کا سلسلۂ نسب ابوایوب انصاری سے جا ملتا ہے۔

## پیدائش
آپ 12شعبان المعظم 1333ھ بمطابق 14اگست 1914ء کو جمعہ کے دن مظفر نگر، یوپی، انڈیا میں پیدا ہوئے۔

## تعلیم و تربیت
حفظِ قرآن کی سند ”مدرسہ اسلامیہ مظفر نگر“ سے حاصل کی۔ درسِ نظامی کی تعلیم ”مدرسہ اسلامیہ میرٹھ“سے اور امام احمد رضا محدثِ بریلوی کے جلیل القدر خلیفہ علّامہ سیّد سلیمان اشرف بہاری سے حاصل کی۔ ایف۔ ایس۔ سی کی ڈگری ”میرٹھ کالج“سے، جبکہ بی۔ ایس۔ سی اور فلسفے کی ڈگری میں علی گڑھ سے گولڈ میڈل حاصل کیا۔ اور جامعہ کراچی سے فلسفہ میں پی ایچ ڈی کی۔

## بیعت و خلافت
مبلغ اسلام سفیرِ چین و جاپان عبد العلیم صدیقی قادری میرٹھی نے حطیمِ کعبہ میں آپ کو بیعت کرنے کے بعد سلسلۂ عالیہ قادریہ غوثیہ نجیبیہ علیمیّہ اور سلسلۂ عالیہ چشتیہ صابریہ نجیبیہ علیمیّہ وغیرہ سلاسل کی خلافت واجازت عطا فرمائی۔

## کتب وتصانیف
* قرآنِ حکیم کا عمرانی فلسفہ (سورۃ العصر کی تفسیر)۔
* Islam and Christianity in the Modern World
* What is Islam
* Foundations of Faith
* Beyond Death
* The Beacon Light
* The Qur’anic Foundations and Structure of Muslim Society

## تبلیغی خدمات

آپ نے جن ممالک کا تبلیغی دورہ کیا، اُن میں سے کچھ یہ ہیں سری لنکا، ملائشیا، انڈونیشیا، فلپائن، جاپان، کینیڈا، جنوبی افریقہ، ریاست ہائے متحدہ امریکا، ٹرینڈاڈ، ٹوبیکو، برٹش گیانا، سری نام (جنوبی امریکا)، برطانیہ، فرانس، اٹلی، مصر، اُردن، شام، عراق، عرب وغیرہ۔ اس کے علاوہ کراچی (پاکستان) میں ”الجامعۃ العلیمیۃ الاسلامیۃ“کی بنیاد رکھی۔ ان کے شاگردوں میں ایک مشہور اسکالر عمران نذر حسین ہیں۔
## وفات
آپ کا وصال 11جمادی الاولیٰ 1394ھ بمطابق 3 جون 1974ء پیر کے دن صبح تقریباً دس بج کر پندرہ منٹ پر کراچی میں ہوا، بلاک بی شمالی ناظم کراچی، میں المرکز الاسلامی کی حدود میں آپ کو سپردِ خاک کیا گیا۔

## اولاد واحفاد
آپ نے ایک فرزند، ایک بیوہ اور چار صاحب زادیاں یادگار چھوڑیں۔

## تحقیقی مقالہ
فیصل احمد سرفراز علیمیؔ جو ایک عالمِ دین وحافظِ قرآن ہیں، آپ مولانا انصاری کی حیات کے بعض پہلوؤں پر جامعہ کراچی میں M.S Leading to PhD کی سطح پر ایک تحقیقی مقالہ بھی لکھ چکے ہیں۔
ڈاکٹر حامد علی علیمیؔ نے ڈاکٹر انصاری کے افکارو نظریات اردو زبان میں متعارف کروائے۔ آپ نے ڈاکٹر انصاری کی حیات وخدمات کے حوالے سے "شیخ الاسلام ڈاکٹر محمد فضل الرحمن انصاری القادری علیہ الرحمہ" کے نام سے 400 صفحات پر مشتمل ایک کتاب تحریر کی ہے جو ادارۂ تحقیق ونشریاتِ اسلامی کی جانب سے مارچ، 2015ء شائع ہوئی۔

## حوالہ جات

زمرہ:بیسویں صدی کے مسلمان محققین اسلام
زمرہ:بھارت میں اسلام
زمرہ:بھارتی مسلم شخصیات
زمرہ:علماء علوم اسلامیہ
زمرہ:مہاجر شخصیات
زمرہ:پاکستان کے سنی علما
زمرہ:مسلم فلاسفہ
زمرہ:پاکستانی فلسفی
زمرہ:پاکستانی صوفیا
زمرہ:جامعہ کراچی کا تدریسی عملہ
زمرہ:حفاظ قرآن
زمرہ:بریلوی مکتب فکر کی شخصیات
زمرہ:جامعہ علی گڑھ کے فضلا
زمرہ:ویکی ڈیٹا سے مطابقت رکھنے والی مختصر تفصیل
زمرہ:سہارنپور کی شخصیات
زمرہ:بیسویں صدی کے پاکستانی فلسفی
زمرہ:اتر پردیش میں پیدا ہونے والی شخصیات
زمرہ:صوفیا
زمرہ:بیسویں صدی کے مسلم الٰہیات دان
ڈھوڈا شریف

**ڈھوڈا شریف**  پاکستان کا ایک آباد مقام جو گجرات پنجاب، پاکستان میں واقع ہے۔
ڈھوڈا شریف کی وجہ شہرت یہان شمس العارفین پیر گل پیر کا مزار پر نور ہے ،ساتھ ہی آپ کے صاحبزادہ پیر سید امیر کا اور آپ کے پوتے قطب ربانی ،غوث صمدانی حضور قبلہ پیر محمد شفیع ،الحاج حافظ پیر حیدر شاہ ،اور ان کے صاحبزادہ شہید پیر احمد شاہ کا مزار شریف موجود ہے،
اس وقت اس سلسلہ کے روح رواں، پیر سید امیر کے پوتے صاحبزادہ پیر محمد نعیم میراں ہیں، جو اس سلسلہ کے سربراہ ، سجادہ نشین ہیں،

## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع گجرات کے آباد مقامات
زمرہ:گجرات
جامعہ بنوریہ

**جامعہ بنوریہ** کراچی، سندھ، پاکستان میں ایک بین الاقوامی دیوبندی اسلامی تعلیمی ادارہ ہے۔ اسے ایک جدید ترین مدارس میں شمار کیا جاتا ہے۔ 

جولائی 2020 سے مولانا نعمان نعیم مدرسہ کے ذمہ دار (مہتمم) ہیں۔
## تاریخ
جامعہ بنوریہ کی بنیاد مفتی محمد نعیم نے 1978ء میں (رجب 1398ھ) کو رکھی تھی۔ یہ پنج تن مذہبی تعلیمی بورڈوں کی کنفیڈری اتحاد تنظیمات المدارس الدینیہ (آئی ٹی ایم ڈی) سے وابستہ ہے۔ ایک وقت میں کہا جاتا ہے کہ جامعہ بنوریہ میں غیر ملکی طلبہ کا پاکستان میں سب سے زیادہ داخلہ تھا۔ سانحہ 11 ستمبر 2001ء کے بعد بین الاقوامی داخلہ میں کمی آئی۔ 2005 میں، اس میں تقریباً 3000 طلبہ اور 500 طالبات تھیں، جن میں ریاستہائے متحدہ، کینیڈا، برطانیہ، فرانس، جرمنی اور مشرقی ایشیا کے طلبہ شامل تھے۔
جامعہ بنوریہ میں خواتین کے لیے افتا کورسز بھی ہیں، اس کے بعد انھیں "مفتیہ" (خواتین مفتی) کہتے ہیں۔

23 جون 2020 کو نعمان نعیم کو اپنے والد مفتی محمد نعیم کی وفات کے بعد 20 جون 2020 کو مدرسہ کا مہتمم مقرر کیا گیا تھا۔
## شعبہ جات
جامعہ بنوریہ میں درج ذیل شعبے ہیں:

* شعبہ انتظامیہ
* شعبہ کمپیوٹر
* شعبہ دار الافتاء
* شعبہ کتب خدم
* شعبہ تحفیظ القرآن
* شعبہ اشاعت
* شعبہ تجوید القرآن
* شعبہ تخصص
* شعبہ ہفت روزہ اخبر المدارس
* شعبہ تصنیف
* مدرسۃ البنات (لڑکیوں کی تعلیم لے کر)
* Department Fundraising (Call Center)
## مہتممین
* مفتی محمد نعیم (وفات 20 جون 2020)
* نعمان نعیم (23 جون 2020 تاحال)
## حوالہ جات

## بیرونی روابط
* Jamia Binoria website
* Famous Islamic University In Pakistan
* International Binoria University & Binoria Welfare Trust
* An article in Newsline
* Quran Institute

زمرہ:پاکستان کی نجی جامعات
زمرہ:پاکستان میں اسلامی جامعات اور کالج
زمرہ:پاکستان میں 1978ء کی تاسیسات

زمرہ:دیوبندی تعلیمی ادارے
زمرہ:کراچی کی جامعات و کالج
زمرہ:کراچی کے مشہور دارالعلوم
زمرہ:کراچی میں تعلیم
زمرہ:1978ء میں قائم ہونے والے تعلیمی ادارے
انگلینڈ قومی کرکٹ ٹیم

**انگلینڈ کرکٹ ٹیم** بین الاقوامی کرکٹ میں انگلینڈ اور ویلز کی نمائندگی کرتی ہے۔ 1997ء سے، یہ انگلینڈ اینڈ ویلز کرکٹ بورڈ (ECB) کے زیر انتظام ہے، اس سے قبل 1903ء سے میریلیبون کرکٹ کلب (دی ایم سی سی) کے زیر انتظام تھا   انگلینڈ، ایک بانی قوم کے طور پر، ٹیسٹ ، ون ڈے انٹرنیشنل اور ٹوئنٹی 20 انٹرنیشنل کی حیثیت کے ساتھ انٹرنیشنل کرکٹ کونسل کا مکمل رکن ہے۔ 1990ء کی دہائی تک سکاٹش اور آئرش کھلاڑی بھی انگلینڈ کے لیے کھیلتے تھے کیونکہ وہ ممالک ابھی تک اپنے طور پر آئی سی سی کے رکن نہیں تھے۔

انگلینڈ اور آسٹریلیا وہ پہلی ٹیمیں تھیں جنھوں نے ٹیسٹ میچ کھیلا (15-19 مارچ 1877ء) اور جنوبی افریقہ کے ساتھ مل کر، ان ممالک نے 15 جون 1909ء کو امپیریل کرکٹ کانفرنس (آج کی انٹرنیشنل کرکٹ کونسل کا پیشرو) تشکیل دیا۔ انگلینڈ اور آسٹریلیا نے بھی پہلا ایک روزہ 5 جنوری 1971ء کو کھیلا تھا۔ انگلینڈ کا پہلا ٹوئنٹی20 بین الاقوامی 13 جون 2005ء کو آسٹریلیا کے خلاف ایک بار پھر کھیلا گیا۔

تصغیر| 1846ء میں آل انگلینڈ گیارہ کھلاڑیوں کی ٹیم

انگلینڈ کی نمائندگی کرنے کا دعویٰ کرنے والی ٹیم کا پہلا ریکارڈ شدہ واقعہ 9 جولائی 1739ء میں سامنے آیا جب ایک "آل انگلینڈ" ٹیم، جس میں انگلینڈ کے کسی بھی حصے سے صرف کینٹ کے 11 حضرات شامل تھے، کینٹ کی "ناقابل فتح کاؤنٹی" کے خلاف کھیلی۔ اور "بہت کم نشانوں" کے مارجن سے ہار گئے۔  اس طرح کے میچوں کو ایک صدی کے بہترین حصے میں متعدد مواقع پر دہرایا گیا۔

1846ء میں ولیم کلارک نے آل انگلینڈ الیون تشکیل دیا۔ اس ٹیم نے بالآخر یونائیٹڈ آل انگلینڈ الیون کے خلاف مقابلہ کیا جس کے سالانہ میچ 1847ء اور 1856ء کے درمیان تھے۔ اگر کھلاڑیوں کے معیار سے پرکھا جائے تو یہ میچ انگلش سیزن کا سب سے اہم مقابلہ تھے۔

آسٹریلوی کرکٹ ٹیم نے 1877ء میں میلبورن کرکٹ گراؤنڈ میں ٹیسٹ کرکٹ کی تاریخ کے پہلے ٹیسٹ میچ میں حصہ لیا، جس نے ایک انگریز ٹیم کو 45 رنز سے شکست دی، چارلس بینرمین پہلی ٹیسٹ سنچری بناتے ہوئے، اسکور 165 ریٹائرڈ ہرٹ۔ ٹیسٹ کرکٹ، جو اس وقت صرف آسٹریلیا اور انگلینڈ کے درمیان ہوتی تھی، دونوں ممالک کے درمیان طویل فاصلے کی وجہ سے محدود تھی، جس میں سمندری راستے سے کئی ماہ لگیں گے۔ آسٹریلیا کی بہت کم آبادی کے باوجود، ٹیم ابتدائی کھیلوں میں بہت مسابقتی تھی، جس نے جیک بلیکہم، بلی مرڈوک، فریڈ "دی ڈیمن" اسپوفورتھ، جارج بونر، پرسی میکڈونل، جارج گفن اور چارلس "دی ٹیرر" ٹرنر۔ اس وقت زیادہ تر کرکٹرز یا تو نیو ساؤتھ ویلز یا وکٹوریہ سے تھے، جارج گیفن، اسٹار ساؤتھ آسٹریلوی کے قابل ذکر آل راؤنڈر.

آسٹریلیا کی ابتدائی تاریخ کی ایک خاص بات انگلینڈ کے خلاف اوول میں 1882ء کا ٹیسٹ میچ تھا۔ اس میچ میں فریڈ اسپوفورتھ نے کھیل کی چوتھی اننگز میں 7/44 لے کر انگلینڈ کو 85 رنز کا ہدف بنانے سے روک کر میچ بچا لیا۔اس میچ کے بعد اس وقت لندن کے ایک بڑے اخبار *[[دی سپورٹنگ ٹائمز]]* نے ایک فرضی تحریر چھاپی جس میں انگلش کرکٹ کی موت کا اعلان کیا گیا تھا اور اعلان کیا گیا تھا کہ ''لاش کو جلا دیا گیا اور راکھ۔ آسٹریلیا لے جایا گیا۔" یہ مشہور ایشیز سیریز کا آغاز تھا جس میں آسٹریلیا اور انگلینڈ ایشز کے حاملین کا فیصلہ کرنے کے لیے ٹیسٹ میچوں کی سیریز کھیلتے ہیں۔ آج تک، یہ مقابلہ کھیلوں کی شدید ترین حریفوں میں سے ایک ہے۔

## حوالہ جات

زمرہ:بین الاقوامی کرکٹ میں ویلز
زمرہ:قومی کرکٹ ٹیمیں
زمرہ:بین الاقوامی کرکٹ میں انگلستان
زمرہ:انگلستان اور ویلز
زمرہ:ویلز میں کرکٹ
زمرہ:انگلستان میں کرکٹ
زمرہ:مملکت متحدہ میں 1877ء کی تاسیسات
زمرہ:1877ء کی تاسیسات
جامعہ العلوم الاسلامیہ

**جامعہ علوم اسلامیہ** پاکستان کے شہر کراچی کے بنوری ٹاؤن میں واقع ہے۔ اس کی بنیاد 1954ء میں محدث العصر حضرت مولانا علامہ سید محمد یوسف بنوری الحسینی رحمہ اللہ نے رکھی۔ جامعہ کا مقصد ایسے علمائے کرام پیدا کرنا ہے جو کمال علم کے ساتھ تقوی وللہیت کے زیور سے آراستہ ہوں، تاکہ دین اسلام کی حفاظت، اس کی نشر و اشاعت کے ساتھ امت مسلمہ کی صراط مستقیم کی طرف صحیح رہنمائی کی جاسکے۔ درجن کے قریب شاخوں سمیت طلبہ کی تعداد دس ہز ار سے زیادہ ہے، طلبہ کے لیے قیام وطعام کے ساتھ علاج کی سہولت بھی میسر ہے، جامعہ میں شوروی نظام ہے۔ شخصی نہیں۔

یہ دار العلوم دینی تعلیم کے حوالے سے کراچی کی صف اوّل کی درسگاہ شمار ہوتی ہے۔ مولانا یوسف بنوری اس کے بانی تھے۔ اس دار العلوم کی اہمیت کا اندازہ اس بات سے لگایا جا سکتا ہے کہ مولانا محمد یوسف لدھیانوی، مفتی نظام الدین شامزئی جیسے نامور علما اس ادارے سے منسلک رہے ہیں۔

## دارلاقامہ
دار العلوم میں کئی ہزار طلبہ کو رہائش کی سہولت بھی مہیا کی گئی ہے۔ ناصرف پاکستان بلکہ دنیا بھر کے ممالک کے طالبان علم یہاں دیکھے جا سکتے ہیں۔

## دارالافتاء
دینی ودنیاوی رہنمائی کے لیے جامعہ میں دارالافتاء بھی قائم ہے جہاں مفتیان کرام شریعت کی روشنی میں عوام الناس کے دینی و دنیاوی مسائل کا حل تجویز کرتے ہیں۔

## حوالہ جات

زمرہ:پاکستان میں اسلامی جامعات اور کالج
زمرہ:پاکستان میں 1954ء کی تاسیسات

زمرہ:دیوبندی تعلیمی ادارے
زمرہ:کراچی کی جامعات و کالج
زمرہ:کراچی کے مشہور دارالعلوم
زمرہ:ویکی ڈیٹا سے مطابقت رکھنے والی مختصر تفصیل

زمرہ:جامعہ العلوم الاسلامیہ
نیوکراچی صنعتی علاقہ

یہ صنعتی علاقہ کراچی کے شمالی علاقے نیوکراچی میں واقع ہے .
زمرہ:کراچی کے مشہورصنعتی علاقے

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
صدیق اکبر مسجد

کراچی کی مشہور ناگن چورنگی پر واقع یہ مسجد کراچی کی مشہور مساجد میں شمار ہوتی ہے۔ یہ مسجد سپاہ صحابہ کا مرکزسمجھی جاتی ہے جس کے باعث یہاں حفاظتی اقدامات نہایت سخت رکھے جاتے ہیں اور مسجد کسی قلعہ کا منظر پیش کرتی ہے۔

زمرہ:کراچی کی مساجد
مسجد کنز الایمان

کراچی کی مشہور گرومندر چورنگی پر واقع ہے۔ ماہ ربیع الاول میں اس مسجد کی سجاوٹ دیکھنے سے تعلق رکھتی ہے۔ یہ مسجد کئی منزلوں پر مشتمل ہے۔ سبزگنبد اس کی پہچان ہے۔

زمرہ:کراچی کی مساجد
نیو ٹاؤن مسجد

کراچی کی مشہور دینی درسگاہ جامعہ العلوم الاسلامیہ کے احاطے میں واقع اس مسجد کا اصل نام بنوری ٹاؤن مسجد ہے۔ اس کا قدیم نام نیو ٹاؤن مسجد ہے۔ یہ مسجد کراچی کی بڑی مساجد میں شمار کی جاتی ہے۔ پنج وقتہ نمازوں کے علاوہ یہاں نماز جمعہ کی ادائیگی کے لیے یہاں جم غفیر یہاں دیکھا جا سکتا ہے۔

زمرہ:کراچی کی مساجد
جامعہ فاروقیہ

**جامعہ فاروقیہ** پاکستان میں ایک  دینی  مدرسہ ہے، جس کی دو شاخیں ہیں؛ ایک شاہ فیصل کالونی کراچی میں اور دوسری حب چوکی میں۔ 

دار العلوم دیوبند کے مایا ناز فاضل و عالم  شیخ الحدیث سلیم اللہ خان رحمہ اللہ  تعالی المتوفی  15 جنوری  2017کے ذریعہ 1967ء میں قائم کیا گیا۔ اس مدرسہ میں 2300 سے زائد طلبہ ہیں۔

## تاریخ
جامعہ فاروقیہ کی بنیاد 1967ء میں شیخ الحدیث سلیم اللہ خان المتوفی 15 جنوری 2017 نے رکھی تھی۔ مدرسہ کی دو شاخیں ہیں، ایک شاہ فیصل کالونی میں اور دوسری حب چوکی میں۔ مدرسہ 15 جنوری 2017 تک مفتی سلیم اللہ خان کی وفات تک ان کی سربراہی میں تھا۔ ان کے بعد ان کے بیٹے محمد عادل خان نے جانشینی کی۔ 

نظام الدین شامزئی جنھوں نے بیس سال تک اس مدرسہ میں پڑھایا، 30 مئی 2004ء کو انھیں شہید کر دیا گیا۔

## فضلا
فضلا میں یہ بھی شامل ہیں:
* نظام الدین شامزئی
* محمد عادل خان
* ڈاکٹر ولی خان مظفر
* قاری حسین

## حوالہ جات

زمرہ:1967ء میں قائم ہونے والے تعلیمی ادارے
زمرہ:پاکستان میں اسلامی جامعات اور کالج
زمرہ:دیوبندی تعلیمی ادارے
زمرہ:کراچی کی دانشگاہیں
زمرہ:کراچی کے مشہور دارالعلوم
زمرہ:کراچی کی جامعات و کالج
زمرہ:پاکستان میں 1967ء کی تاسیسات
زمرہ:ویکی ڈیٹا سے مطابقت رکھنے والی مختصر تفصیل
زمرہ:جامعہ فاروقیہ
زمرہ:پاکستان میں یونیورسٹیاں اور کالج
کورنگی صنعتی علاقہ

پاکستان کا سب سے بڑا صنعتی علاقہ ہے جو کراچی میں ہے۔ ہہاں سینکڑوں کارخانے موجود ہیں۔ اس کے علاوہ یہاں مہران ٹاون کے نام سے ایک رہایشی منصوبہ ہے جو ذولفقار علی بھٹو نے شروع کیا تھا۔

زمرہ:کراچی کے مشہورصنعتی علاقے
غوث اعظم مسجد

شیخ الاولیاءحضرت عبد القادر جیلانی کے نام سے موسوم یہ مسجد، ایشیا کی سب سے بڑی کچی آبادی کہلانے والے کراچی کے مشہور علاقے اورنگی ٹاؤن میں واقع ہے۔ یہ اورنگی ٹاؤن کی سب سے بڑی مسجد ہے جواورنگی ٹا‎ؤن کی پانچ نمبر چورنگی پر واقع ہے۔

زمرہ:کراچی کی مساجد
فاروق اعظم مسجد

کراچی کے ایک معروف علاقے نارتھ ناظم آباد کی فائیو اسٹار چورنگی پر واقع یہ مسجد کراچی کی اہم مساجد میں شمار کی جاتی ہے۔

زمرہ: کراچی کی مساجد
خضرہ مسجد

کراچی کی مشہور کاروباری علاقے صدر میں واقع یہ مسجد کراچی کی قدیم مساجد میں شمار کی جاتی ہے۔ اس مسجد میں پنج وقتہ نمازوں اور نماز جمعہ .میمن کمیونٹی سے وابستہ افراد جو نکاح کے لیے عام طور پر مساجد کو ترجیح دیتے ہیں اس مسجد کا انتخاب کرتے ہیں۔

زمرہ:کراچی کی مساجد
صالح مسجد

یہ مسجد کراچی کے سب سے بڑے تجارتی مرکز صدر بازار میں واقع مشہور پارک جہانگیر پارک میں واقع ہے۔ یہ مسجد کئی منزلیہ ہے۔ پنچ وقتہ نمازوں کے علاوہ یہاں نماز جمعہ کا بہت بڑا اجتماع دیکھا جا سکتا ہے۔ اس مسجد میں تعلیم القرآن کا بھی انتظام ہے۔ حفظ وناظرہ کے اکثر طالبان علم یہاں دیکھے جا سکتے ہیں۔

زمرہ:کراچی کی مساجد
سلطان مسجد

یہ مشہور مسجدکراچی کے پوش علاقے ڈیفینس سوسائٹی کے فیز 5 میں خیابان بحریہ اور خیابان حافظ کے سنگم پر واقع ہے۔

زمرہ:کراچی کی مساجد
مدنی مسجد

کراچی کے علاقے فیڈرل بی ایریا میں واقع ایک بڑی مسجد ہے جہاں ہر جمعرات بعد نماز مغرب تبلیغی جماعت کے زیر اہتمام علما اہلسنت وعظ کرتے ہیں۔

زمرہ:کراچی کی مساجد
مکی مسجد

کراچی کے مرکزی علاقے گارڈن روڈ پر واقع ایک مشہور مسجد ہے۔ یہ مسجد بھی تبلیغی جماعت کا اہم مرکز ہے۔

زمرہ:کراچی کی مساجد
سبیل والی مسجد

کراچی کی مشہور گرومندرچورنگی پر واقع ہے۔

زمرہ:کراچی کی مساجد
محمد بویری

غازی **محمد بویری** 8 مارچ 1978ء کو ہالینڈ کے شہر ایمسٹرڈیم میں پیدا ہوئے۔ آپ مراکش اور ہالینڈ کی دوہری شہریت کے حامل ہیں۔ آپ نے اپنی ثانوی تعلیم 1995ء میں مکمل کی۔ آپ ابو زبیر کے قلمی نام سے معروف ہیں۔ آپ کی والدہ کے انتقال کے بعد آپ کے والد نے 2003ء میں دوسری شادی کی۔
## واقعہ
2 نومبر 2004ء کو آپ نے ایمسٹرڈیم میں وان گوہ نامی فلمساز پر حملہ کرکے اس کو موقع پر ہی قتل کر دیا۔ واضح رہے کہ اس فلم ساز نے اپنی ایک فلم میں توہین رسالت کی تھی۔

## حوالہ جات

زمرہ:1978ء کی پیدائشیں
زمرہ:ایمسٹرڈیم کی شخصیات
زمرہ:بغیر ڈیٹا رو کے خانہ معلومات سانچے استعمال کرنے والے مضامین
زمرہ:بقید حیات شخصیات
زمرہ:مراکشی بیرون ملک قید افراد
زمرہ:نیدرلینڈز میں اسلامی دہشت گردی
زمرہ:ڈچ اسلام پسند
زمرہ:ڈچ قاتل قرار شخصیات
زمرہ:ڈچ مجرمین
زمرہ:ویکی ڈیٹا سے مختلف مختصر وضاحت
زمرہ:اکیسویں صدی کے مراکشی مجرمین